**Pornaisten eläkkeensaajat ry PÖYTÄKIRJA**

**Sääntömääräinen syyskokous**

Aika 31.10.2012 klo 10.00

Paikka Halkian Työväentalo

1. **Kokouksen avaus**

Puheenjohtaja Matti Leivoja avasi kokouksen ja toivotti osallistujat tervetulleiksi.

1. **Todetaan läsnäolijat**

Liitteen 1 mukaiset.

1. **Kokouksen laillisuus ja päätösvaltaisuus**

Todettiin kokous lailliseksi ja päätösvaltaiseksi (liite 4).

1. **Esityslistan hyväksyminen**

Hyväksyttiin liitteen 2 mukainen esityslista kokoukselle.

1. **Kokousvirkailijoiden valinta**
	1. Puheenjohtajaksi valittiin Matti Leivoja.
	2. Sihteeriksi valittiin Jorma Laukka.

1. **Pöytäkirjan tarkastajien ja ääntenlaskijoiden valinta (2+2)**

Pöytäkirjan tarkastajiksi valittiin Asta Tervo ja Martti Pakarinen. He toimivat tarvittaessa myös ääntenlaskijoina.

1. **Jäsenmaksu vuodelle 2013**

Jäsenmaksuksi vuodelle 2013 päätettiin edelleen 10e.

1. **Toimihenkilöiden palkkiot vuodelle 2013**

Sihteerille maksetaan 100e kulukorvausta. Palkkioita ei makseta.

1. **Yhdistyksen puheenjohtajan valinta vuodelle 2013**

Puheenjohtajaksi valittiin yksimielisesti Matti Leivoja.

1. **Hallituksen jäsenten ja varajäsenten määrä vuodelle 2013**

Päätettiin pitää ennallaan: 6 varsinaista ja 2 varajäsentä.

1. **Hallituksen muiden varsinaisten jäsenten ja varajäsenten valinta vuodelle 2013**

Hallituksen varsinaisiksi jäseniksi valittiin Ingegerd Mattila, Matti Ahonen, Jorma Laukka, Kaija Temmilä, Iris Nurmi ja Asta Tervo. Varajäseniksi valittiin Marja-Leena Leivoja ja Erkki Mattila.

1. **Kahden toiminnantarkastajan ja kahden varatoiminnantarkastajan valinta tarkastamaan vuoden 2013 hallintoa ja tilejä**

Toiminnantarkastajiksi valittiin Eero Kangassalo ja Veikko Kippilä. Varatoiminnantarkastajiksi valittiin Hannu Jokinen ja Tero Forsberg.

1. **Toimintasuunnitelma vuodelle 2013**

Käytiin läpi liitteen 3 mukainen toimintasuunnitelma ja se hyväksyttiin.

1. **Talousarvio vuodelle 2013**

Hyväksyttiin taloudenhoitajan esittelemä talousarvio vuodelle 2013 (liite 5). Taloudenhoitaja kertoi että pankkitileillä on n. 4000 euroa tällä hetkellä kun kunnan 300e:n ja Aktian 500e:n suuruiset avustukset on saatu.

1. **Edustajan valinta EKL:n Uudenmaan piirin kokouksiin vuodelle 2013**
	1. Hallituksen jäseneksi päätettiin esittää Matti Leivojaa.
	2. Piirikokousedustajaksi valittiin sihteeri ja varaedustajaksi taloudenhoitaja.
	3. Päätettiin esittää Itäisen alueen esityksen mukaisesti että EKL:n Uudenmaan piirin puheenjohtajana valittaisiin jatkamaan tehtävät hyvin hoitanut Leena Ruusunen.

1. **Yhdistyksen kokousten koollekutsuminen ja tiedonantojen toimittaminen jäsenille vuonna 2013**

Päätettiin, että yhdistyksen kevät- ja syyskokoukset ja muut koko jäsenistöä koskevat säännöissä mainitut kokoukset kutsutaan koolle maksullisella ilmoituksella Uusimaa- lehdessä sääntöjen edellyttämällä tavalla.

Yhdistyksen hallituksen kokoukset, kerhot ja muut vapaamuotoiset kokoukset kutsutaan koolle maksuttomilla yhdistyspalstoilla olevilla ilmoituksilla Uusimaassa, Mäntsälä- lehdessä ja Mäntsälän Viikkouutisissa muun vapaamuotoisen tiedottamisen lisäksi.

1. **Eläkkeensaaja lehden tilaajarekisterin yhdyshenkilö vuodelle 2013**

Yhdyshenkilöksi valittiin taloudenhoitaja.

1. **Kirjeenvaihtaja vuodelle 2013**

Kirjeenvaihtajaksi valittiin puheenjohtaja.

1. **Merkkipäivät**

Omat jäsenet: Kutsuttuna kukat ja kortti. Jos ei tule kutsua, lähetetään kortti.

Uudenmaan piirin yhdistykset: Tutummille rahalahja jos se on kutsussa mainittu, muille adressi.

Muut yhteistyökumppanit: Adressi.

1. **Muut esille tulevat asiat**
	1. Saatettiin tiedoksi, että boccian pari- piirinmestaruuskisoihin 17.11.2012 ilmoitetaan kolme joukkuetta.
	2. Saatettiin tiedoksi, että Uudenmaan piirin Ylös ja ulos kuntoilemaan - kuntohaasteen tulokset julkaistaan ja parhaat palkitaan niin kuin ennenkin piirin syyskokouksessa, joka on nyt 23.11.2012.
	3. Saatettiin tiedoksi, että kuulohoitaja Johanna Juola Kuuloliitosta tulee kerhoomme 28.11.
	4. Syys kuntohaasteemme, johon olemme haastaneet Mäntsälän Eläkkeensaajat alkaa 1.11. – 30.11.2012. Kaikki kuntoilemaan!
	5. Muistutettiin että Tietovisa jatkuu seuraavassa kerhossa, kysymyksiä tarvitaan taas silloin. Ne paikallaolijat, jotka eivät olleet kerhossa kun Tietovisa käynnistyi, sijoitettiin joukkueisiin.
	6. Päätettiin, että perinteinen jouluateria järjestetään tänä jouluna Halkian Työväentalolla keskiviikkona 12.12. klo 13. Ruoka ja palvelu tilataan Sisko Mularin pitopalvelulta Nummisista. Hinta on 25e/henkilö josta yhdistys maksaa 15e/jäsen. Jokainen tuo pienen lahjan pukinkonttiin, niin saa lahjan itsekin. Ilmoittautuminen Leivojille 30.11. mennessä.
	7. Ensilumen tulon lähimmäs veikanneiden kesken suoritetussa arvonnassa kahvipaketin voitti Martti Pakarinen. Kunnallisvaaliveikkauksessa lähimmäs osui Inkku Mattila (liitteet 6 ja 7).
	8. Valittiin puheenjohtaja Matti Leivoja yhdistyksen edustajaksi Mustijoen perusturvan Ikäihmisten neuvostoon seuraavaksi valtuustokaudeksi vuosille 2013-2016.
	9. Päätettiin korvata ohjelmavastaavat Toimintatiimillä, johon valittiin Asta Tervo, Iris Nurmi, Veikko Kippilä, Erkki Mattila, Hannu Jokinen, Martti Pakarinen, Tero Forsberg ja Irena Tuomisto. Toimintatiimi on vapaamuotoinen ja kokoontuu tarvittaessa, kokoonkutsujina Asta ja Iris. Sen tarkoitus on ideoida lähinnä uusia liikuntatapoja, ohjeistaa tietovisaa ja kehittää muuta uutta toimintaa yhdistykselle.

1. **Kokouksen päättäminen**

Puheenjohtaja kiitti osallistujia aktiivisuudesta ja päätti kokouksen klo 11.50.

Pöytäkirjan vakuudeksi:

Matti Leivoja Jorma Laukka

Puheenjohtaja Sihteeri.

Pöytäkirja tarkastettu ja havaittu kokouksen kulun mukaiseksi

Halkiassa, \_\_\_\_ päivänä \_\_\_\_\_\_\_\_\_\_\_kuuta 2012

Asta Tervo Martti Pakarinen.